Source: https://ficek.sk/manko-a-hmotna-zodpovednost-zamestnanca-31553
Timestamp: 2018-10-21 15:23:00+00:00
Document Index: 2063219

Matched Legal Cases: ['§ 182', '§ 179', '§ 182', '§ 63', '§ 79', '§ 182', '§ 183', '§ 30', '§ 26', '§ 131', '§ 185', '§ 185']

[2018] "Manko" a hmotná zodpovednosť zamestnanca | Poradíme Vám? '
Otázka: "Manko" a hmotná zodpovednosť zamestnanca
V predajni počas mojej smeny došlo k manku 100e (krádežou). Kamerový záznam nemám (aj, keď kamera tam je). Vedúci žiada, aby som to uhradila, aj keď nemám podpísanú hmotnú zodpovednosť. Som povinná to uhradiť a môže mi prípadne siahnuť na mzdu? Na polícii to neohlásili a tým pádom sa nič nerieši. V prípade, že odmietnem zaplatiť, môže mi dať výpoveď?
Odpoveď: "Manko" a hmotná zodpovednosť zamestnanca
Dobrý deň, ďakujeme za Vašu otázku, ku ktorej si dovoľujem zaujať nasledovný právny názor:
V prípade zodpovednosti zamestnanca za zverené hodnoty ide o osobitný druh zodpovednosti, tzv. hmotnú zodpovednosť. Pre tento druh zodpovednosti je charakteristické, že sa jedná o tzv. zodpovednosť s prezumpciou (predpokladom) viny zamestnanca. Ak sa chce zamestnanec zbaviť viny, musí preukázať, že škodu nespôsobil.
K dohode o hmotnej zodpovednosti
Hmotnú zodpovednosť upravuje ustanovenie § 182 Zákonníka práce:
Predpokladmi vzniku zodpovednosti sú:
- platný pracovnoprávny vzťah
- platne uzavretá dohoda o hmotnej zodpovednosti
Ak absentuje niektorý z týchto predpokladov, nemožno hovoriť o pracovnoprávnej zodpovednosti zamestnanca za škodu.
Uvádzate, že dohodu o hmotnej zodpovednosti uhradenú nemáte. V takom prípade je potom potrebné postupovať podľa všeobecnej zodpovednosti zamestnanca za škodu. Pri všeobecnej zodpovednosti zamestnanca za škodu platí, že ide o zodpovednosť s prezumpciou neviny zamestnanca, čo znamená, že je to práve zamestnávateľ, kto musí preukázať, že škodu zavineným porušením svojej povinnosti spôsobil zamestnanec.
Podľa ustanovenia § 179 Zákonníka práce: Zamestnanec zodpovedá zamestnávateľovi za škodu, ktorú mu spôsobil zavineným porušením povinností pri plnení pracovných úloh alebo v priamej súvislosti s ním. Zamestnávateľ je povinný preukázať zamestnancovo zavinenie okrem prípadov uvedených v § 182 a 185.
Ak došlo na Vašej smene ku krádeži týchto finančných prostriedkov, potom za vzniknutú škodu zodpovedá ten, kto ju spôsobil. Zamestnávateľ voči Vám nemôže úspešne uplatňovať nárok na náhradu škody z titulu hmotnej zodpovednosti, pretože nemáte podpísanú platnú dohodu o hmotnej zodpovednosti. Rovnako voči Vám nemôže uplatňovať ani nárok vyplývajúci zo všeobecnej zodpovednosti za škodu, ak ste škodu nezapríčinili. Ak odmietnete škodu uhradiť, môže na od Vás nárok na náhradu škody vymáhať aj súdne, avšak na súde by musel preukázať, že ste vznik škody zavinili Vy, tým že ste porušili svoje povinnosti. Ak sa mu to preukázať nepodarí, potom so žalobou neuspeje.
Zo mzdy Vám "náhradu škody" strhnúť v takomto prípade nemôže. Rovnako tak Vám v prípade, ak odmietnete uhradiť ním požadovanú škodu, nemôže dať ani výpoveď. Výpoveď môže zamestnávateľ dať zamestnancovi len z dôvodov uvedených v § 63 Zákonníka práce:
Do úvahy by prichádzala jedine výpoveď pre dôvod, pre ktorý možno so zamestnancom skončiť pracovný pomer okamžite (hrubé porušenie pracovnej disciplíny), čo by však musel preukázať a najmä vymedziť, v čom malo spočívať takéto porušenie. Vy by ste sa samozrejme mohli brániť postupom podľa § 79 a nasl. Zákonníka práce.
Podotázka: "Manko" a hmotná zodpovednosť zamestnanca (Pracovné právo)
Dobrý deň, chcela by som sa poradiť robím ako predavačka v jednom obchodnom potravinovom reťazci. Mali sme teraz inventúru a vypočítali nám manko z tovaru, ktorý preceňujeme pred ukončením záručnej doby a ten rozdiel, ktorý vzniká pri precenení nám započítavajú do manka a dali nám zaplatiť celej predajni. Ja viem, že manko môžem platiť pri chýbajúcom tovare ale nie pri rozdiely pri precenení. Prosím poraďte mám platiť alebo nie, mám podpísanú hmotnú nezodpovednosť za chýbajúci tovar, ale to teraz vymysleli nové, lebo preceňovať sa bude vždy, keď chceme predať tovar, aby nám neostal po záruke. Už nám stiahli prvú splátku a to sme ešte nepodpísali papiere o súhlase so splátkami a výsledkom inventúry, Ďakujem za odpoveď prajem príjemný deň.
1./ Správne uvádzate v samotnej otázke, že postup zamestnávateľa nie je správny Podľa ust. § 182 a nasl. Zák. práce platí /vyberáme/ :
§ 183 :
2./ Zákonník práce pojem schodku /manko/nedefinuje/; tento pojem definuje zákon o účtovníctve v ust. § 30 nasledovne :
" Inventarizačný rozdiel môže mať dvojaký charakter, a to
(6) Rozdiely vyplývajúce z úpravy ocenenia podľa § 26 a 27 sa neposudzujú ako inventarizačné rozdiely." /naša pozn. : jedná sa aj o precenenie tovaru reálnou hodnotou ako je tomu vo Vašom prípade/.
3./ Ust. § 131 a nasl. Zákonníka práce určuje poradie zrážok zo mzdy /prednostne sa vykonávajú zrážky poistného na sociálne a zdrav. poistenie, nedoplatky na verejné zdravotné poistenie, zrážky preddavku na daň alebo dane, nedoplatku preddavku na daň, daňového nedoplatku, atď.
Po vykonaní uvedených zrážok môže zamestnávateľ zraziť zo mzdy len preddavok na mzdu, ktorý je zamestnanec povinný vrátiť preto, že neboli splnené podmienky na priznanie tejto mzdy, sumy postihnuté výkonom rozhodnutia, peňažné tresty a pokuty, ako aj náhrady uložené zamestnancovi vykonateľným rozhodnutím príslušných orgánov, nevyúčtované preddavky cestovných náhrad, náhradu mzdy za dovolenku, na ktorú zamestnanec stratil nárok, prípadne na ktorú mu nárok nevznikol, atď.
Ďalšie zrážky zo mzdy, ktoré presahujú rámec vyššie citovaných zrážok môže zamestnávateľ vykonávať len na základe písomnej dohody so zamestnancom o zrážkach zo mzdy, alebo ak povinnosť zamestnávateľa vykonávať zrážky zo mzdy a iných príjmov zamestnanca vyplýva z osobitného predpisu.
Z uvedeného vyplýva, že pokiaľ ste neodsúhlasili výsledky inventúry a prípadný schodok ste neodsúhlasili, zamestnávateľ nemôže vykonať zrážky zo mzdy. Dohoda o zrážkach sa musí uzatvoriť písomne, inak je neplatná.
4./ Odporúčame oznámiť zamestnávateľovi, že s jeho postupom nesúhlasíte, keď do schodku /manka/ zarátal aj preceňovaný tovar, keďže tento tovar existuje a nie je oprávnený ho zaúčtovať do schodku pri inventarizácii. Môžte sa odvolať aj toto naše stanovisko a žiadať vyplatenie neoprávnene zrazenej sumy. Pokiaľ nedôjde obratom k náprave odporúčame Vám kontaktovať príslušný inšpektorát práce. V prípade neuhradenia budete musieť žalovať zamestnávateľa na súde.
Zamestnanec školy bez vedomia riaditeľky školy drží náradie doma, je dlhodobo nemocný a odmieta toto náradie (ako vŕtačka, príklepová vŕtačka atď. ) vrátiť škole, lebo má podpísanú hmotnú zodpovednosť. Za právny názor ďakujem.
1./ V otázke uvádzate, že zamestnanec odmieta vydať rôzne náradie, za ktoré v súlade s ust. § 185 Zákonníka práce prevzal hmotnú zodpovednosť.
"§ 185 Zodpovednosť zamestnanca za stratu zverených predmetov
(3) Zamestnávateľ môže po dohode so zástupcami zamestnancov vymedziť okruh zamestnancov, s ktorými môže dohodnúť povinnosť, aby si dali poistiť predmet, ktorý im zamestnávateľ zveril podľa odseku 1, pre prípad straty a zničenia, a okruh zamestnancov, ktorým poistí predmet zverený podľa odseku 1 pre prípad straty a zničenia."
2./ Konanie zamestnanca je v podstate dôvodné, nakoľko za zverené predmety prevzal zodpovednosť.
3./ Vo veci je potrebné pripraviť písomné dohodu o zrušení zodpovednosti za zverené predmety alebo potvrdenie o vrátení zverených predmetov pre školu ako aj zamestnanca o tom, že ktoré, aký druh /popis, zariadení, ich stav, funkčnosť, resp. podľa údajov uvedených v dohode o prevzatí hmotnej zodpovednosti za stratu zverených predmetov, s tým, že podpísaním predmetnej dohody alebo potvrdenia o vrátení zverených predmetov sa ruší dohoda o hmotnej zodpovednosti zamestnanca za stratu zverených predmetov. Netreba zabudnúť na dátum a podpisy účastníkov dohody.
4./ Pokiaľ by odmietol zariadenie vydať, bude potrebné ho vyzvať písomne a následne riešiť prípadne aj cestou súdu.